సూర్యకాంత్

సూర్యకాంత్ శర్మ (జననం 1962 ఫిబ్రవరి 10) భారత సుప్రీంకోర్టు న్యాయమూర్తి, సీనియారిటీ సంప్రదాయాన్ని పాటిస్తూ ఆయన 53వ భారత ప్రధాన న్యాయమూర్తి (సీజేఐ)గా నియమించబడ్డాడు. ఆయన 2025 నవంబరు 24న సీజేఐగా ప్రమాణం చేసి, 2027 ఫిబ్రవరి 9 వరకు పదవిలో కొనసాగుతాడు. ఆయన న్యాయమూర్తిగా పదోన్నతి పొందే ముందు సీనియర్ న్యాయవాదిగా, హర్యానాకు అడ్వకేట్ జనరల్‌గా పని చేశాడు. ఆయన రాంచీలోని నేషనల్ యూనివర్సిటీ ఆఫ్ స్టడీ అండ్ రీసెర్చ్ ఇన్ లాకు సందర్శకుడిగా, నేషనల్ లీగల్ సర్వీసెస్ అథారిటీకి ఎక్స్ అఫిషియో ఎగ్జిక్యూటివ్ చైర్మన్‌గా ఉన్నాడు.

జస్టిస్‌ సూర్యకాంత్‌ 2025 నవంబర్ 24న 53వ భారత ప్రధాన న్యాయమూర్తిగా (సీజేఐ) ప్రమాణ స్వీకారం చేశాడు.

జననం, విద్యాభ్యాసం 
సూర్యకాంత్ 1962 ఫిబ్రవరి 10న హర్యానాలోని హిసార్ జిల్లా పెట్వార్ గ్రామంలో ఒక మధ్యతరగతి కుటుంబంలో జన్మించాడు. ఆయన 1981లో హిసార్‌లోని ప్రభుత్వ పోస్ట్ గ్రాడ్యుయేట్ కళాశాల నుండి పట్టభద్రుడయ్యాడు, 1984లో రోహ్‌తక్‌లోని మహర్షి దయానంద్ విశ్వవిద్యాలయం నుండి న్యాయశాస్త్రంలో బ్యాచిలర్ పట్టా అందుకొని 2011లో కురుక్షేత్ర విశ్వవిద్యాలయం నుండి తన మాస్టర్ ఆఫ్ లాలో ఫస్ట్ క్లాస్ ఫస్ట్ సాధించాడు.

వృత్తి జీవితం
సూర్యకాంత్ హిసార్‌లోనే న్యాయవాద వృత్తి మొదలుపెట్టి 1985లో పంజాబ్‌ హరియాణా హైకోర్టులో ప్రాక్టీసు చేయడం కోసం ఛండీగడ్‌కు వెళ్లి ఆ తర్వాత 2000 జులై 7న అత్యంత పిన్నవయస్సులో హరియాణా అడ్వొకేట్‌ జనరల్‌గా నియమితులయ్యాడు. ఆయన 9 జనవరి 2004న పంజాబ్‌ హరియాణా హైకోర్టు న్యాయమూర్తిగా, 2018 అక్టోబరు 5న హిమాచల్‌ప్రదేశ్‌ హైకోర్టు ప్రధాన న్యాయమూర్తిగా, 2019 మే 24న సుప్రీం కోర్టు న్యాయమూర్తిగా పదోన్నతి అందుకున్నాడు. ఆయన 2024 నవంబరు 12 నుంచి సుప్రీంకోర్టు లీగల్‌ సర్వీసెస్‌ కమిటీ ఛైర్మన్‌గా పని చేస్తున్నాడు.
మూలాలు


వర్గం:1962 జననాలు
వర్గం:జీవిస్తున్న ప్రజలు
వర్గం:భారతీయ న్యాయమూర్తులు
వర్గం:హర్యానా వ్యక్తులు